EkBass/fiwiki-20250220-pages-articles huggingface dataset:
Nummenjoki

Nummenjoki eli Tavastilanjoki on Suomenlahden Kaarniemenlahteen eli Salminlahteen laskeva joki Kotkassa. Nummenjoen vesistö ulottuu myös Kouvolan ja Haminan alueelle. Nummenjoen suu ja Kaarniemenlahti kuuluvat Natura 2000 -alueisiin. ==Historia== Nummenjoki on ollut jääkauden jälkeen Kymijoen suuhaara, mutta vedenjakaja on nykyään Kymijokeen virtaavan Rapakivenjärven ja Nummenjokeen virtaavan Läkäjärven välissä. Kymijoen suurimpien tulvien aikana vesi on virrannut Kymijoesta Nummenjoen kautta mereen vielä viime vuosisatoinakin (1779–1780 ja 1898–1899). Tämä historiallinen yhteys on sittemmin tukittu tulvasuojelun nimissä. ==Maantiede== Nummenjoen tärkein latvahaara on Läkäjärven kautta virtaava Uronjoki, joka yhtyy Joutsenjoen kanssa kuivatetun Nummenjärven alueella Nummenjoeksi. Nummenjoki on yläjuoksultaan ojamainen mutta alajuoksultaan jokimainen. ==Lähteet== Luokka:Kotkan joet Luokka:Suomen vesistöt Luokka:Suomenlahteen laskevat vesistöt
Carelicum

thumb|Carelicum Joensuun torin nurkalta talvipäivänä kuvattuna. Carelicum on Joensuun kaupungin palvelukeskus, ja se sijaitsee ydinkeskustassa torin laidalla. Carelicumissa sijaitsee muun muassa: * Tiketin ja Ticketmasterin lippumyymälät * Paikallisliikenteen Waltti-korttien latauspalvelu * Joensuun kaupungin matkailuneuvontapiste * Pohjois-Karjalan Museo Hilma (vuoteen 2023) ja lasten satukaupunki Mukulakatu. * Joensuun kaupunginteatterin pienen näyttämön väistötila entisessä auditoriossa (2024-) Alun perin Carelicumin rakennus (Esa Malmivaara 1985) oli Maakuntapakin talo ja kuului Pohjois- Karjalan Säästöpankille. Carelicum avattiin kesäkuussa 1998 ja peruskorjattiin loppuvuodesta 2010. Muun muassa museotiloja oli uudistettu ja pääaulan tilat järjestelty uudelleen. == Lähteet == == Aiheesta muualla == * Carelicum Luokka:Joensuun rakennukset ja rakennelmat
Skin and Bones

Skin and Bones on yhdysvaltalaisen rock-yhtye Foo Fightersin 7. marraskuuta 2006 julkaistu live-albumi. Albumi sisältää 15 kappaletta, jotka on taltioitu elokuussa 2006 Los Angelesin Pantages-teatterissa soitetuilta kolmelta keikalta. Live-albumilla on mukana Foo Fightersin akustisella kiertueella soittanut laajennettu kokoonpano. Siihen kuuluivat Foo Fightersin lisäksi viulisti Petra Haden, kosketinsoittaja Rami Jaffee, kitaristi Pat Smear ja lyömäsoittaja Drew Hester. Albumista julkaistiin myös DVD-versio marraskuussa 2006. DVD sisältää kokonaisuudessaan Pantages-teatterissa soitetun akustisen keikan. Lisäksi Englannissa ja Australiassa julkaistu versio sisältää yhtyeen keikan Lontoon Hyde Parkista. == Kappaleet == === DVD === ==== Hollywood ==== #Intro #Razor #Over and Out #On the Mend #Walking After You #Still #Marigold #My Hero #Next Year #Another Round #See You #Cold Day in the Sun #Big Me #What If I Do #Skin and Bones #Ain’t It the Life #February Stars #Times Like These #Friend of a Friend #Best of You #Everlong ==== Hyde Park ==== #In Your Honor #All My Life #Best of You #Times Like These #Learn to Fly #Breakout # Shake Your Blood (feat. Lemmy Kilmister) #Stacked Actors #My Hero #Generator #DOA #Monkey Wrench #Tie Your Mother Down (feat. Brian May & Roger Taylor) #Everlong === CD === # # # # # # # # # # # # # # # #Ain’t It The Life (iTunes bonus) #Video: Skin and Bones (iTunes bonus) == Kokoonpano == * Dave Grohl – laulu, kitara * Chris Shiflett – kitara * Nate Mendel – basso * Taylor Hawkins – rummut, taustalaulu, laulu (kappale ”Cold Day in the Sun”) * Petra Haden – viulu, mandoliini, taustalaulu * Rami Jaffee – piano, urut, mellotron, haitari * Drew Hester – lyömäsoittimet * Pat Smear – kitara == Arvostelut == * Imperiumi: 7½/10 * Soundi: == Lähteet == Luokka:Foo Fightersin albumit Luokka:Vuoden 2006 konserttitallenteet Luokka:Konserttielokuvat
Battling Battalino

Battling Battalino (18. helmikuuta 1908 – 25. heinäkuuta 1977), oikealta nimeltään Christopher Battaglia, oli yhdysvaltalainen nyrkkeilijä. Battalino syntyi Italiasta Yhdysvaltoihin vuonna 1891 muuttaneeseen siirtolaisperheeseen. Hän lopetti koulun viidennen luokan jälkeen ja meni töihin tupakkatehtaalle. Amatöörinyrkkeilijänä hän voitti vuonna 1927 Amerikan amatööriurheiluliiton mestaruuden höyhensarjassa, ja pian mestaruutensa jälkeen hän ryhtyi ammattilaiseksi. Ensimmäisessä ammattilaisottelussaan 6. kesäkuuta samana vuonna Battalino tyrmäsi vastustajansa Archie Rosenbergin toisessa erässä. Myös jatkossa voittoja tuli toisen perään lukuun ottamatta yhtä pistetappiota, voitti Panama Al Brownin 26. heinäkuuta 1929 ja näin pääsi höyhensrajan maailmanmestaruusotteluun, vain runsaat kaksi vuotta ammattilaisuransa aloittamisen jälkeen. 23. syyskuuta 1929 Itä-Hartfordin velodromilla käydyssä mestaruusottelussa vastaan asettui ranskalainen Andre Routis. 15-eräisen kamppailun päätteeksi Battalino julistettiin pisteillä voittajaksi. Seuraavien parin vuoden aikana Battalino puolusti mestaruuttaan menestyksekkäästi Ignacio Fernandezia, Kid Chocolatea, Fidel LaBarbaa, Freddie Milleriä ja Earl Mastroa vastaan, vaikkakin hävisi mestaruusotteluiden välisinä aikoina suurin piirtein yhtä monta ottelua kuin voittikin. 27. tammikuuta 1932 hänen piti puolustaa mestaruuttaan Freddie Milleriä vastaan. Cincinnatissa käydyssä ottelussa Miller löi kolmannessa erässä Battalinon maahan, mutta tuomari piti Lou Bauman iskua kiellettynä. Battalino nousi takaisin jaloilleen ja vain viisitoista sekuntia myöhemmin Miller löi hänet uudestaan lattiaan, mutta tuomari ei taaskaan nähnyt syytä laskea lukua, nosti Battalinon takaisin jaloilleen ja käski tämän otella. Kun Battalino ei osoittanut minkäänlaisia puolustamisen merkkejä, tuomari keskeytti ottelun, käänsi selkänsä ja käveli pois kehästä. Ottelu mitätöitiin, ja mestaruus jäi mestaruus avoimeksi, ja Battalino sai 5 000 dollarin sakot. Miller siirtyi painoluokkaa ylemmäksi kevyeensarjaan, mutta ei enää menestynyt entisvuosien tavalla. Hän otteli mm. Billy Petrollea ja Barney Rossia vastaan, mutta hävisi. Hän lopetti uransa vuonna 1940. ==Lähteet== * Ammattilaistilastot BoxRec-tietokannassa * IBHOF / Battling Battalino * http://www.chs.org/library/ead/htm_faids/battc1977.htm Luokka:Yhdysvaltalaiset nyrkkeilijät Luokka:Amerikanitalialaiset Luokka:Vuonna 1908 syntyneet Luokka:Vuonna 1977 kuolleet
Fuji-luokka

Fuji-luokka (, fujigata) oli keisarillisen Japanin laivaston pre-dreadnought- alusluokka, jonka alukset Fuji ja Yashima rakennettiin vuosina 1894–1897, ja yhdessä neljän muun taistelulaivan (Shikishima, Hatsuse, Asahi ja Mikasa) kanssa muodostivat Venäjän–Japanin sodassa Japanin laivaston ensimmäisen taistelulinjan. == Valmistus == Alukset tilattiin Englannista Thames Ironworks and Shipbuilding Companylta ja Armstrong Whitworthilta osana vuoden 1893 laivasto-ohjelmaa, sillä japanilaisilla itsellään ei ollut työkaluja eikä kokemusta niin suurien laivojen valmistuksesta. Alukset suunnitteli G. C. Macrow mallinaan Royal Sovereign -luokka. Englantilaisten 13,5 tuuman tykit korvattiin keveämmillä ja kuitenkin tehokkaammilla 12 tuuman tykeillä, ja siten säästetty paino käytettiin tykkitornien panssaroinnin parantamiseen.Gardiner 2002, s. 221. Vaikka alukset olivat pienempiä kuin niiden esikuvat, olivat ne silti Tyynenmeren alueen suurimpia taistelulaivoja ja osittain kiihdyttivät yhdysvaltalaisten,venäläisten ja brittien Tyynellemerelle sopivien taistelulaivojen kehitystä. == Palvelus == Luokan molemmat laivat ottivat osaa Venäjän–Japanin sodassa Port Arthurin taisteluun, jossa Fujiin osui kahdesti aiheuttaen pieniä miehistötappioita. Yashima ajoi venäläisten miinaan 15. toukokuuta 1904, mutta sen ollessa kaukana rannikosta uppoaminen pidettiin salassa venäläisiltä. Fuji taisteli Yalu-joen taistelussa ja Tsushiman salmen taistelussa, joista jälkimmäisessä se upotti venäläisen taistelulaiva Borodinon. Fuji riisuttiin aseista vuonna 1922. Sitä käytettiin kelluvana parakkina, kunnes se toisessa maailmansodassa kärsi pommituksista osumia ja lopulta romutettiin Yokosukassa vuonna 1948. == Lähteet == * * === Viitteet === == Aiheesta muualla == *
Sirkkeli

Pyörösaha eli sirkkeli on materiaalien työstössä käytettävä leikkaamiseen tarkoitettu laite. Pyörösahoja on useita eri malleja erilaisiin käyttötarkoituksiin sekä erilaisille materiaaleille. Kaikkien toimintaperiaate on kuitenkin sama: kappale leikataan pyörivän terän avulla. Useimmat sirkkelit toimivat joko verkkovirralla tai akulla. Sirkkeleitä valmistetaan useiden materiaalien työstöön. Puun lisäksi näitä ovat muun muassa metallit, kivet, keraamiset laatat ja muovit. Pyörösahoja ovat myös säteissahat, jotka toimivat liukumekanismin avulla, jota voidaan säätää. Niillä voidaan katkaista puutavaraa ja metallia suorasti tai kulmittain. Lähes kaikki sirkkelit on varustettu jollakin teräsuojalla, joka peittää valtaosan terästä. Sirkkeli on puusepän tärkeimpiä työkoneita. == Pöytäsirkkeli == Pöytäsirkkelissä on työstöpöytä, jonka keskellä on kiinteä terä. Useimmissa pöytäsirkkeleissä terän korkeutta pöytäpinnasta sekä sen kulmaa pöydän pinnan suhteen voidaan säätää. Pöytäsirkkelissä leikattava kappale työnnetään vapaasti tai ohjurin avulla terän läpi. Katkaisusirkkeleissä työstettävä kappale asetetaan työstöpöydälle, minkä jälkeen saranoituun moottoriin kiinnitetty terä painetaan alas. == Jiirisaha == Jiirisirkkeleissä on edellä mainitun lisäksi leikkauskulman säätö vähintäänkin yhteen, mutta useimmiten kahteen suuntaan. Viimeksi mainitun tyypillisimpiä käyttökohteita ovat erilaiset listojen leikkuut. Joissain katkaisu- ja jiirisirkkelimalleissa on saranoinnin lisäksi myös liukutangot (liukujiirisaha), mahdollistaen leveämpien kappaleiden katkaisun. Jiirisirkkelissä on pyörivä terä. Pöytä- ja jiirisirkkelin yhdistelmää kutsutaan kääntöpöytäsirkkeliksi. == Käsisirkkeli == Käsisirkkeliä käytetään yleensä, kun halutaan leikata levymäisiä esineitä. Käsisirkkelin runkoon on rakennettu säädettävä ohjuri, jonka avulla terä saadaan liikkumaan leikattavan levyn reunan suuntaisena. Ohjaus voi tapahtua myös ohutta, yleensä alumiinista ohjainkiskoa pitkin. == Klapisirkkeli == Klapisirkkeli on polttopuiden tekemiseen tarkoitettu sirkkeli, jossa voi rankojen katkaisun lisäksi olla halkaisuruuvi tai muu mekanismi klapien halkaisuun. Klapisirkkeli toimii sähkömoottorilla tai traktorin voiman ulosotolla, joko hihnalla tai nivelakselin välityksellä. == Halkaisusirkkelit == Tavallisen sirkkelin lisäksi puuteollisuudessa käytetään myös halkaisusirkkeliä, jossa voi olla yksi tai useampia teriä. Nimensä mukaisesti halkaisusirkkeli halkaisee automaattisesti pitkät puukappaleet. Kenttäsirkkelillä sahataan ulkosalla tukeista lautaa ja pattinkia. == Terä == Sirkkelin terä on kiekkomainen ja pyörivä. Terän hampaiden muoto ja koko vaihtelee sahattavan materiaalin kovuuden, suuruuden ja kehänopeuden mukaan. Terän hampaat haritetaan terän paksuutta leveämmälle, jotta se liikkuu sahatussa urassa vapaasti. == Lähteet == Luokka:Sahat
Yllytys

Yllytys on rangaistavaa osallisuutta rikokseen. Yllyttäjä on rikoksen henkinen alkuunpanija, joka ei osallistu itse rikoksen tekemiseen. Suomessa yllyttäjää rangaistaan samoin kuin rikoksen tekijää. Yritykseksi jäänyt yllytys on rangaistavaa vain kun se koskee yllytystä perättömään lausumaan, yleiskielellä väärään valaan. Eli muissa tapauksissa ei rangaista henkilöä, joka tuloksetta yrittää saada rikoksen aikaiseksi. Tällöin voi toki olla kyse yllytyksen sijaan muusta rikoksesta, kuten kiihottamisesta kansanryhmää vastaan. Jos yllytetty rikos jää yritykseksi rangaistaan yllyttäjää edelleenkin samoin kuin tekijää, eli yllytyksestä yritykseksi jääneeseen rikokseen, jolloin myös yllyttäjä saa edukseen lievemmän rangaistusasteikon. ==Lähteet== * Rikoslaki, luku 5, 5 §, Yllytys (Finlex) Luokka:Rikosoikeus
Apple Workgroup Server

Apple Workgroup Server (myös AWS tai WGS) ja myöhemmin Macintosh Server on joukko Apple Computerin julkaisemia, kevyeen palvelinkäyttöön tarkoitettuja Macintosh-tietokoneita. AWS-mallit eivät olleet varsinaisia palvelimia, vaan tehostettuja Macintosh-työasemia, joihin oli asennettu palvelinohjelmisto. Workgroup Server -mallit perustuivat Macintosh Centris, Macintosh Quadra ja Power Macintosh -työasemiin, Macintosh Server -mallit Power Macintosh G3 ja Power Macintosh G4 -työasemiin. Ensimmäinen AWS julkaistiin maaliskuussa 1993 ja viimeinen malli lakkautettiin Xserve-palvelimen julkaisun jälkeen tammikuussa 2003. ==Mallit== malli julkaistu lakkautettu pohja muuta Workgroup Server 95 maaliskuu 1993 huhtikuu 1995 Quadra 950 Laitetta myytiin A/UX -käyttöjärjestelmän kanssa, mutta sillä voi ajaa myös Mac OS:ää. Palvelin on Quadra 950 -malli, johon on lisätty DAT-asema, PDS-kortti nopeaa SCSI- liitäntää varten ja 256 kt:n L2-välimuisti. Workgroup Server 60 heinäkuu 1993 lokakuu 1994 Centris 610 Centris 610:sta myytiin myöhemmin nimellä "Quadra 610". Workgroup Server 80 heinäkuu 1993 lokakuu 1994 Quadra 800 Workgroup Server 6150 huhtikuu 1994 lokakuu 1995 Power Macintosh 6100 Huhtikuussa 1995 suorittimen kellotaajuus nostettiin 60 MHz:sta 66 MHz:een. Workgroup Server 8150 huhtikuu 1994 helmikuu 1996 Power Macintosh 8100 Huhtikuussa 1996 suorittimen kellotaajuus nostettiin 80 MHz:sta 110 MHz:een. Workgroup Server 9150 huhtikuu 1994 helmikuu 1996 - Ainoa Workgroup Server, joka ei perustunut työasema-Macintoshiin. Palvelimessa oli 80 tai 120 MHz:n PowerPC 601 -suoritin ja se oli koteloitu Quadra 950 -malliseen koteloon Workgroup Server 9150, Low End Mac . Luettu 4. lokakuuta 2006.Glen Sanford, Workgroup Server 9150, Apple-History.com . Luettu 4. lokakuuta 2006.. Workgroup Server 7250 helmikuu 1996 huhtikuu 1997 Power Macintosh 7200 Workgroup Server 8550 helmikuu 1996 maaliskuu 1998 Power Macintosh 8500 Workgroup Server 7350 huhtikuu 1997 maaliskuu 1998 Power Macintosh 7300 Workgroup Server 9650 huhtikuu 1997 maaliskuu 1998 Power Macintosh 9600 Macintosh Server G3 maaliskuu 1998 joulukuu 1998 Power Macintosh G3 Macintosh Server G3 tammikuu 1999 elokuu 1999 Power Macintosh G3 (Blue & White) Macintosh Server G4 syyskuu 1999 tammikuu 2003 Power Mac G4 Useiden versioiden pohjana toimi monia Power Macintosh G4 -malleja. ==Lähteet== ==Aiheesta muualla== * Workgroup Server -palvelimet Applen sivuilla * Workgroup Serverit EveryMac.comissa Luokka:Applen tietokoneet
Savikiekko

Savikiekko on urheiluammunnassa käytettävä ilmaan singottava maalikohde. Trapin ja Skeetin virallisen savikiekon halkaisija on 108 mm, korkeus 14 mm ja paino 105 grammaa (+-5 g). Savikiekon väri on yleensä oranssi. Muun värisiä ja kokoisia valmistetaan joihinkin muihin urheiluammuntalajeihin, kuten sporting- ammuntaan. Savikiekot valmistetaan nykyään nimestään huolimatta kalkin ja pien sekoituksesta ja maalataan kalkkimaalilla halutun väriseksi. Luokka:Skeet
Mille Petrozza

Miland ”Mille” Petrozza (s. 18. joulukuuta 1967) on sukujuuriltaan saksalais- italialainen muusikko, joka tunnetaan thrash metal -yhtye Kreatorin laulaja- kitaristina. Petrozza perusti jo kouluikäisenä yhtyeen nimeltä Tyrant. Vuonna 1982 hän perusti thrash metal -yhtyeen Tormentor, jonka nimi vaihtui myöhemmin Kreatoriksi. Yhtye on genressään yksi Euroopan tunnetuimpia ja arvostetuimpia. Petrozza tunnetaan aggressiivisena ja energisenä esiintyjänä. Hän käyttää nykyään enimmäkseen Jacksonin RR-mallisia kitaroita, aiemmin hän on soittanut mustaa KV2:ta. Petrozza soitti myös vuonna 1994 yhtyeessä Voodoocult Slayerin Dave Lombardon ja Death-kitaristi Chuck Schuldinerin kanssa. Vuonna 2010 hän vieraili Volbeatin kappaleessa ”7 Shots” albumilla Beyond Hell / Above Heaven. Petrozza on vegaani ja on tehnyt yhteistyötä mm. eläinoikeusjärjestö PETA:n kanssa.https://www.vice.com/en/article/bmd83m/kreators-mille-petrozza-is- still-the-angriest-vegan-in- metalhttps://www.voicesfromthedarkside.de/special/welcome-to-health-a- vegetarian-vegan-special/ == Lähteet == Luokka:Saksalaiset metallimusiikin laulajat Luokka:Saksalaiset metallimusiikin kitaristit Luokka:Saksanitalialaiset Luokka:Vuonna 1966 syntyneet Luokka:Elävät henkilöt
Kelsey Grammer

Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia Frasierin Frasier Cranena ja Simpsoneiden Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana. Grammer on naimisissa Kayte Walshin kanssa ja heillä on kolme yhteistä lasta: vuonna 2012 syntynyt tytär sekä vuosina 2014 ja 2016 syntyneet pojat. Grammerilla on edellisistä suhteistaan neljä lasta. Grammerin tyttäristä Greer ja Spencer ovat näyttelijöitä. Greer esiintyi Frasierin suoratoistosarjan jaksossa Cape Cod. Grammer on poliittiselta kannaltaan republikaani. Hän sai sydänkohtauksen Havaijilla 31. toukokuuta 2008. Grammer on voittanut uransa aikana useita palkintoja, mukaan lukien Emmyjä ja Golden Globeja. Hän on kokenut suvussaan useamman tragedian; väkivaltarikosten uhreina kuolivat sekä sisko että eronnut, pojan harvoin tapaama isä. Vuosina 1988-1991 hänet pidätettiin kolmesti rattijuoppoudesta ja kokaiinin hallussapidosta. Grammerilla on tuotantoyhtiö Grammnet NH Productions. == Televisiorooleja == * Cheers (1982–1993) Frasier Crane * Frasier (1993–2004) Frasier Crane * Simpsonit (1990–) Sideshow Bob * Näkijä (2005–2011) Kuoleman enkeli * Takaisin ruutuun (2007–2008) Chuck Darling * Boss (2011) Mayor Tom Kane == Suoratoistorooleja == * Frasier (2023) (2023–) Frasier Crane == Elokuvarooleja == * Periskooppi pystyyn (1996), sukellusveneen komentaja Thomas Dodge * Anastasia (1997) (ääni), Vladimir * Toy Story 2 (1999) (ääni), Paukku-Pete * Eläinten kapina (1999, tv-elokuva), Lumipallo (ääni) * Significant Others (2006), Francis * X-Men: Viimeinen kohtaaminen (2006), Henry ”Hank” McCoy / Peto * Even Money (2006), Detective Brunner * The Simpsons Movie (2007), Sideshow Bob (ääni, poisleikattu rooli) * Fame (2009), Joel Cranston * Kate Reddy – täydellä teholla yötä päivää (2011), Clark Cooper * X-Men: Days of Future Past (2014), Henry ”Hank” McCoy / Peto (hahmon vanha versio) * Transformers – Tuhon aikakausi (2014), Harold Attinger New Transformers: Age Of Extinction Images | Movie News | Empire * The Expendables 3 (2014), Bonaparte * Jesus Revolution (2023), Chuck Smith * The Marvels (2023), Henry ”Hank” McCoy / Peto (cameo) == Lähteet == == Aiheesta muualla == Luokka:Yhdysvaltalaiset näyttelijät Luokka:Simpsoneiden ääninäyttelijät Luokka:Primetime Emmy -palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1955 syntyneet Luokka:Elävät henkilöt Luokka:Seulonnan keskeiset artikkelit
Twinkie

Twinkie on kermatäytteinen kullanruskea leivos. Twinkie on peräisin Yhdysvalloista ja sen alkuperäistä versiota alettiin valmistaa vuonna 1930. Resepti on tosin myöhemmin muuttunut huomattavasti. Twinkiet ovat kooltaan noin 10 x 2,5 senttimetriä, ja niitä myydään usein tuplapakkauksissa. Yhdysvalloissa twinkiet luokitellaan yleisesti roskaruoaksi. Yksi Twinkie sisältää noin 150 kilokaloria. Twinkieitä valmistetaan vuosittain noin viisisataa miljoonaa kappaletta. ==Historia== Twinkien keksi Continental Baking Company-nimiselle yhtiölle Schiller Parkissa lähellä Chicagoa työskennellyt James A. Dewar vuonna 1930. Dewar halusi keksiä yleisempää käyttöä pikkupullapannuille, joita tavallisesti käytettiin vain mansikoiden sesonkikauden aikana. Alkuperäistä twinkien reseptiä ei tunneta kokonaan. Alun perin twinkien täyte oli banaanikermaa. Banaaneista oli kuitenkin puutetta toisen maailmansodan aikana, jolloin täyte vaihdettiin vaniljakermaan. Twinkien suosio nousi etenkin maailmansodan jälkeen. Suosion kasvuun vaikuttivivat televisiomainonta, sekä ruuan tuotantoon ja säilyttämiseen liittyvät keksinnöt elintarvikealalla. Televisiossa twinkie tuli tunnetuksi hyvin suositun lasten televisio-ohjelman The Howdy Doody Show'n kautta. Alkujaan mainoksissa twinkiet esitettiin hyvänä jälkiruokavaihtoehtona. Niitä väitettiin jopa terveellisiksi. Ne yleistyivät lasten eväiden joukossa vanhempien ostamana. Samoihin aikoihin kemianalalla oli edelleen maailmansodan jäljiltä huomattavasti aikaisempaa enemmän tuotantoa, jota alettiin hyödyntää elintarvikkeissa. Tämä vaikutti etenkin tuotteiden säilyvyteen, kun helposti pilaantuvia raaka-aineita, kuten kananmunaa ja maitotuotteita korvattiin keinotekoisilla korvikkeilla. Twinkie kestää jopa 45-päivää kaupan hyllyllä, kun ne aikaisemmin oli poistettava parissa päivässä pilaantumisen takia. Twinkiestä tuli lopulta olennainen osa yhdysvaltalaista ruokakulttuuria ja yksi tunnetuimmista elintarvikkeiden brändeistä. Vuonna 1999 tuolloinen Yhdysvaltain presidentti Bill Clinton sisällytti twinkien Millennium Time Capsule-aikakapseliin. Huolimatta kulttuurisesta asemastaan twinkie ajautui 2010-luvun alussa ongelmiin. Twinkien brändin omistanut Interstate Bakeries ajautui vuonna 2012 vararikkoon. Vararikko ja uhannut twinkien valmistuksen loppuminen oli suuri uutinen. Lopulta kuitenkin kaksi private equity yhtiötä nimeltä Apollo Global Management ja C. Dean Metropoulos and Company ostivat twinkien oikeudet 410 miljoonan dollarin hintaan. Twinkie palasi markkinoille heinäkuussa 2013. == Lähteet == ==Kirjallisuutta== *Steve Ettlinger, Twinkie, Deconstructed, Plume, 2008 ISBN 0452289289 – Twinkie Deconstructed -sivusto Luokka:Leivokset Luokka:Pikaruoka
Heritabiliteetti

Heritabiliteetilla eli periytyvyysasteella tarkoitetaan muuntelun periytymisen astetta. Luonnossa genotyyppi eli perimä ja fenotyyppi eli ilmiasu ovat erillisiä asioita. Heritabiliteetti on suuruusaste, jolla ilmiasu riippuu geeneistä; toisin sanoen heritabiliteetin mittaaminen on tapa esittää arvio siitä, kuinka paljon jonkun piirteen esiintyminen populaatiossa tietyissä olosuhteissa johtuu yksilön biologisesta koostumuksesta ja kuinka paljon ympäristöstä. Heritabiliteettiarviot perustuvat kuitenkin aina jossakin tietynlaisessa ympäristössä tapahtuviin mittauksiin, mistä syystä ne eivät voi tavoittaa ympäristön kaikkia ja kaikkien mahdollisten ympäristöjen vaikutuksia. Heritabiliteetti (H2) mitataan jakamalla geneettinen vaihtelu (Vg) ilmiasun vaihtelulla (Vp). H^{2}=\frac{V_{g}}{V_{p}} Heritabiliteetti saa arvoja väliltä 0–1. Heritabiliteetin selvittäminen toteutetaan kloonien, sisarusten ja puolisisarusten sekä jälkeläisten kautta testaamalla, kuinka samankaltaisia ne ovat ulkomuodoltaan suhteessa siihen, miten läheistä sukua ne ovat perimältään. Mittaaminen voidaan suorittaa myös niin sanotulla valintakokeella. Siinä kaikki yksilöt, joilla joko on tietty piirre tai joilta jokin tietty piirre puuttuu, ryhmitellään yhteen, ja saaduista jälkeläisistä mitataan piirteen tai sen puutteen jakauma. Psykologiassa ihmisten heritabiliteettia tutkitaan kaksostutkimusten ja adoptiotutkimusten avulla. Heritabiliteetti voidaan mitata ainoastaan muunteleville piirteille. Jos jotakin ominaisuutta on populaatiossa kaikilla tai jos sitä ei ole kenelläkään, ei sillä ole heritabiliteettiakaan. Heritabiliteettia ei myöskään voi soveltaa muihin kuin siihen ympäristöön, jossa se on mitattu. Heritabiliteetti on myös piirrekohtainen: jos esimerkiksi korvan kokoon vaikuttavalla jollakin ominaisuudella on suuri heritabiliteetti, ei se tarkoita sitä, että saman yksilön immuunijärjestelmään vaikuttavilla geeneillä olisi sama heritabiliteetti. Voimakkaasti kelpoisuuteen vaikuttavat geenit eli eliölle ympäristössä hyödylliset geenit pienentävät heritabiliteettia, koska luonnonvalinta pienentää vaihtelua. ==Katso myös== *Perinnöllinen ominaisuus == Aiheesta muualla == *Evoluutio luonnonvalinnan kautta . Luentoaineistoa. Utu.fi. Luokka:Evoluutio
Jean-Denis Délétraz

Jean-Denis Délétraz (s. 1. lokakuuta 1963 Geneve) on entinen sveitsiläinen Formula 1 -kuljettaja. Hän osallistui kolmeen Formula 1 -sarjan kilpailuun, joihin hän pääsi mukaan sponsoriensa avustamana. Ennen Formula 1 -uraansa hän saavutti kaksi voittoa ajaessaan Formula Fordia. Formula Fordista hän siirtyi Ranskan Formula 3 -luokkaan vuosiksi 1985–1987. Ensimmäisenä vuonnaan hän sijoittui pisteissä kolmanneksi. Seuraavana vuorossa oli Formula 3000 vuosina 1988–1991. Hän sijoittui parhaimmillaan kaksi kertaa kolmanneksi. Kaudella 1994 formulatalli Larroussella oli talousvaikeuksia, joten se korvasi toisen kuljettajansa Erik Comasin Délétrazilla kauden viimeisessä kilpailussa, sillä Délétrazin sponsorit toivat rahaa tallille. Ensimmäisissä aika-ajoissaan ennen Australian GP:tä 1994 Délétraz onnistui hieman yllättäen jättämään Domenico Schiattarellan Simtekin taakseen, eikä näin ollen joutunut lähtemään viimeisestä lähtöruudusta. Kilpailussa Deletraz ajoi 6 sekuntia kärkeä ja 2 sekuntia tallikaveriaan Hideki Nodaa hitaampia kierrosaikoja. Hänet ehdittiin ohittaa kierroksella 10 kertaa ennen keskeytystä vaihdelaatikkovikaan kilpailun loppupuolella. Kaudella 1995 Pacific -talli ajautui talousvaikeuksiin, jolloin se päätti ajattaa tallipaikastaan maksavia kuljettajia talouden kohentamiseksi. Délétrazilla oli sponsoreita, joten hän pääsi Pacific -talliin kauden 1995 loppupuoliskolla. Tarkoituksena oli ajaa kauden viisi viimeistä kilpailua. Délétrazin ensimmäinen kilpailu uudessa tallissa oli Portugalin GP, joka päättyi keskeytykseen jo kilpailun alkukierroksilla. Délétraz ajoi 12 sekuntia kärkeä ja 7 sekuntia tallikaveriaan hitaampia kierrosaikoja ja joutui kierroksella ohitetuksi jo seitsemännellä kierroksella. Hän joutui keskeyttämään kierroksella 14 käteen iskeneen krampin vuoksi. Seuraavassa kilpailussa, Euroopan GP:ssä Délétraz onnistui paremmin. Hän lähti viimeisestä lähtöruudusta 9 sekuntia kärjelle jääneenä, mutta pääsi sentään maaliin, tosin kilpailun viimeisenä ja 7 kierrosta kärjelle jääneenä. Pian kilpailun jälkeen selvisi, että hänen rahansa eivät olleetkaan päätyneet Pacificin tilille, joten hän joutui jättämään formulat, eikä hän enää koskaan saanut uutta tilaisuutta Formula 1 -sarjassa. Formula 1 -uransa jälkeen hän on ollut aktiivinen Le Mansin 24 tunnin ajossa ja urheiluautoluokissa. Hän on osallistunut Le Mansin 24 tunnin ajoon kahdeksan kertaa ja ollut parhaimmillaan kaksi kertaa viides. Hän on myös voittanut Span 24 tunnin ajon vuonna 2007. Hänen poikansa Louis Delétraz on myös autourheilija. ==Formula 1 -saavutukset== Vuosi Talli 1 2 3 4 5 6 7 8 9 10 11 12 13 14 15 16 17 Talli Pisteet 1994 Larrousse BRA PFC SMR MON ESP CAN FRA GBR GER HUN BEL ITA POR EUR JPN AUS Kesk Larrousse 0 1995 Pacific BRA ARG SMR ESP MON CAN FRA GBR GER HUN BEL ITA POR Kesk EUR 15 PFC JPN AUS Pacific 0 == Lähteet == Luokka:Sveitsiläiset Formula 1 -kuljettajat Luokka:American Le Mans Series -kuljettajat Luokka:Vuonna 1963 syntyneet Luokka:Elävät henkilöt
Teos (kirjankustantamo)

Teos on vuonna 2003 perustettu suomalainen kirjankustantamo, jonka omistaa Siltala. Teos keskittyy kotimaiseen kauno- ja tietokirjallisuuteen. Se julkaisee noin 50 kirjaa vuodessa. Käännöskirjallisuutta on julkaistu muutama nimike vuodessa. Vuodesta 2007 yhtiö on julkaissut klassikkokirjoja eri puolilta maailmaa Baabel-sarjassa. Yleiskustantamona Teos julkaisee myös runoutta, esseitä ja lastenkirjallisuutta. Teoksen kirjailijoihin kuuluvat muiden muassa Juha Hurme, Emmi Itäranta, Laura Lindstedt ja Matias Riikonen. Teoksen kustantamia ovat muun muassa Finlandia-palkinnon saaneet Mikko Rimmisen Nenäpäivä (2010), Riikka Pelon Jokapäiväinen elämämme (2013), Laura Lindstedtin Oneiron (2015) ja Juha Hurmeen Niemi (2017) sekä Runeberg- palkinnon saanut Marja Kyllösen romaani Vainajaiset (2022). Myös Rimmisen Kalevi Jäntin palkinnon saanut Pussikaljaromaani (2004) on Teoksen kustantama. Neljä kustantamon teosta on palkittu Vuoden urheilukirjana: Juha Kanervan ja Vesa Tikanderin Urheilulajien synty (2012), Tuomas Kyrön Urheilukirja (2011), Yrjö Lautelan ja Göran Wallénin Rakas jalkapallo – Sata vuotta suomalaista jalkapalloa (2007) ja J.P. Pulkkisen Täydellinen keksintö: polkupyöräesseitä (2022). Yksi Teoksen pääomistajista oli Niklas Herlin, joka toimi hallituksen puheenjohtajana. Vuonna 2009 hän omisti 40 prosenttia yhtiöstä. Siltala osti Teoksen liiketoiminnan helmikuussa 2024. Heikki Herlinistä tuli Siltalan kolmas pääomistaja Touko ja Aleksi Siltalan kanssa.Kustannusosakeyhtiöt Siltala ja Teos yhdistyvät Teos.fi 27.2.2024 == Lähteet == == Aiheesta muualla == * Kustannusosakeyhtiö Teoksen sivut Luokka:Suomalaiset kirjankustantamot
Killers (Kissin albumi)

Killers on Kiss-yhtyeen vuonna 1982 julkaistu kokoelma-albumi. Levy sisältää neljä uutta studiokappaletta ja kahdeksan vanhaa, uudelleen miksattua kappaletta. Levyllä soittavat Gene Simmons, Paul Stanley, Ace Frehley, Bob Kulick ja Eric Carr. Albumi julkaistiin Euroopassa, Australiassa sekä Japanissa sisältäen hieman eri kappaleet kussakin. Killersiä ei julkaistu lainkaan Yhdysvalloissa. == Kappaleet == A-puoli # U # U # # # # #* (Japanilaisessa painoksessa tilalla: ) # B-puoli # * U # U # # # # Uudet kappaleet merkitty U. ==Kokoonpano uusilla kappaleilla== * Paul Stanley - rytmi- ja akustinen kitara, basso raidoilla 1, 2, 9, laulu raidoilla 1, 2, 8 & 9, taustalaulu * Eric Carr - rummut, taustalaulu raidoilla 1, 2, 8 & 9 * Bob Kulick - soolokitara raidoilla 1, 2, 8 & 9 * Gene Simmons - basso raidalla 8, taustalaulu ==Lähteet== *Listasijoitukset Kissfaq.com. ===Viitteet=== Luokka:Vuoden 1982 kokoelma-albumit Luokka:Kissin kokoelma-albumit
Gaspar Corte-Real

Gaspar Corte-Real (n. 1450 – 1501?) oli portugalilainen löytöretkeilijä, joka etsi niin sanottua luoteisväylää. Portugalilainen Vasco da Gama oli vuonna 1498 kiertänyt Afrikan ja löytänyt meritien Euroopasta Intiaan. Samaan aikaan Euroopassa liikkui kuitenkin huhuja, joiden mukaan englantilaisten tukema Giovanni Caboto olisi löytänyt Pohjois-Atlantin yli länteen purjehtimalla vaihtoehtoisen, nopeamman reitin Aasiaan. Portugalin kuningas Emanuel I päätti ottaa näistä huhuista selvää ja pyysi vuonna 1500 Gaspar Corte-Realia purjehtimaan samoille seuduille kuin Caboto aiemmin. Kuningas lupasi hänelle palkkioksi kaikki purjehduksen tuotot. Corte-Real oli Azorien kuvernöörin poika, ja hänellä oli kokemusta Atlantilla purjehtimisesta. Niinpä hän selviytyi Atlantin yli ja saapui autioon ja jäiseen maahan, jota hän luuli Aasian osaksi. Nykyään kuitenkin tiedetään, että Grönlanti sijaitsee varsin kaukana Aasiasta. Vuonna 1501 Corte-Real yritti uudelleen Aasiaan, tällä kertaa kolmella laivalla. Löytyi maa, jossa kasvoi paljon metsää (nykyinen Newfoundland tai Labrador). Saadakseen matkasta jotakin tuottoa portugalilaiset kaappasivat mukaansa paikallisia intiaaneja, jotka saattoi myöhemmin myydä orjiksi. Kaksi laivaa lähti takaisin Portugaliin, kun taas Corte-Real jatkoi yhdellä laivalla Amerikan rannikon tutkimista, ehkä toivoen löytävänsä jotain mielenkiintoisempaa kuin metsää ja intiaaneja. Corte-Realin myöhemmästä kohtalosta ei tiedetä mitään. Hänen veljensä Miguel lähti vuonna 1502 etsimään veljeään, mutta katosi itsekin jonnekin Atlantille. Vuonna 1503 toinen veli Vasco Añes olisi ollut halukas etsimään kadonneita veljiään, mutta Portugalin kuningas päätti tässä vaiheessa, että asia oli loppuunkäsitelty. Vasco Añes ei saanut purjehduslupaa. Corte-Realin löytöretkistä on säilynyt hyvin vähän tietoa, mutta häntä voitaneen luonnehtia varhaiseksi luoteisväylän etsijäksi. Portugalilaiset eivät tiettävästi yrittäneet perustaa siirtokuntia Corte-Realin löytämille maa-alueille. Luokka:Portugalilaiset tutkimusmatkailijat Luokka:Kadonneet henkilöt Luokka:1450-luvulla syntyneet Luokka:1500-vuosikymmenellä kuolleet
Tohvelieläimet

Tohvelieläimet (Paramecium) ovat ripsieläimiin kuuluvia yksisoluisia eliöitä. Ne kuuluvat Chromalveolata-eliökuntaan. Muiden ripsieläinten tavoin tohvelieläimillä on solukalvossa ripsiä, joiden avulla solu liikkuu ja pyydystää ravintohiukkasia. Tohvelieläimet ovat 100–300 mikrometriä pitkiä, joten niitä ei näe paljain silmin, mutta sen voi nähdä liikehtivän mikroskoopilla vesipisarassa tai vesilätäkössä. Ravinnokseen ne käyttävät sekä erilaisia bakteereja että muita pienempiä yksisoluisia eliöitä ja kasvisoluja. == Lähteet == Luokka:Chromalveolata
English Electric Canberra

English Electric Canberra oli ensimmäisen sukupolven suihkupommittaja.Donald 1997 s. 88 Sitä valmistettiin suuria määriä 1950-luvulla; 900 konetta Englannissa, 49 konetta Australiassa sekä 403 lisenssikonetta Yhdysvalloissa nimellä Martin B-57.Donald 1997 s. 89 Tyyppi oli käytössä aina vuoteen 2006 asti. NASAlla on ilmakehätutkimuskäytössä kaksi B-57-konetta. Canberra löi 1950-luvun lopulla lentokoneiden korkeusennätyksen kolmesti. Se ylitti vuonna 1955 maagisena pidetyn rajan, 20 km eli 20 000 m (66 000 jalkaa). Tuohon aikaan mainittuun korkeuteen ylsivät ainoastaan rakettikäyttöiset, ns. X-sarjan amerikkalaiset koekoneet. Canberra oli suhteellisen edullinen valmistuskustannuksiltaan, varsinkin esim. B-58 Hustleriin verrattuna. Sitä pidettiin myös varsin luotettavana käyttövarmuudeltaan. English Electric Canberra oli palveluksessa Yhdysvaltain ja Australian ohella, mm. Perussa, Intiassa sekä jopa Ruotsissa (2 konetta). Koneen luotettavuudesta kertoo paljon sen saama harvinaisen pitkä palvelusikä, mikä lähentelee B-52:n vastaavaa (5 vuosikymmentä). English Elecric Canberra oli mahdollista varustaa myös ydinpommein. Tässä käyttötarkoituksessa olisivat kyseeseen tulleet etupäässä sekä taktinen ydinase Red Beard, että WE-177A. Myöhemmin oli W28 eräs mahdollisuus tämän konetyypin ydinarsenaaliin. Ulkomuodoltaan Canberra on erittäin helppo tunnistettava. Koneella on suhteellisen mittava siipipinta- ala, ja sen siivet ovat niin sanotut trapetsimuotoiset, kuten saksalaisissa Bf-109 sekä Fw-190. Brittiläisissä koneissa trapetsisiipirakenne olikin suhteellisen harvinainen - elliptinen siipi oli sitä paljon yleisempi. Vuoden 1949 konsepti näkynee myös tuolle ajalle tyypillisenä läpisiiven olevana moottorin rakenteena. Joidenkin versioiden siivistä tulivat pidemmät. Se teki suuremman lentokorkeuden mahdolliseksi. Kone rikkoikin entisiä korkeusennätyksiä. Ensimmäisen sarjan jälkeen yhdysvaltalaisen version ohjaamo muutettiin peräkkäin istuttavaksi. ==Tekniset tiedot== * Miehistö: 3 * Pituus: 19,96 m * Kärkiväli: 19,51 m * Korkeus: 4,77 m * Siipipinta-ala: 89,19 m² * Tyhjäpaino: 9 820 kg * Paino lastattuna: 20 865 kg * Suurin lentoonlähtöpaino: 24 950 kg * Moottorit: 2x Rolls-Royce Avon R.A.7 Mk.109 suihkuturbiinia, 32 92 kN kumpikin * Huippunopeus: 933 km/h 12 000 m:n korkeudessa * Toimintasäde: 1 300 km * Lentomatka: 5 440 km * Aseistus: ** 2 720 kg pommeja sisällä (myös ydinpommit: Red Beard, WE-177, B28) ** 907 kg pommeja ulkona ** 4x 20 mm tykkiä, joihin 500 laukausta jokaiseen == Lähteet == * === Viitteet === ==Aiheesta muualla== Canberra Luokka:Brittiläiset pommikoneet Luokka:1940-luvun pommikoneet Luokka:Brittiläiset tiedustelukoneet
Strength and Honour

Strength and Honour on suomalaisen black metal -yhtye Satanic Warmasterin ensimmäinen täyspitkä albumi. Suomennettuna levyn nimi tarkoittaa "voimaa ja kunniaa". Alkuperäinen julkaisija Northern Heritage on ottanut levystä neljä 1000 kappaleen lisäpainosta. Levyn vinyyli- sekä kasettiversio sisältää lisäraidan nimeltä Legion Werewolf. Kappale löytyy myös Northern Heritagen vuonna 2007 julkaisemasta albumin viidennestä cd-painoksesta. == Kappaleet == # # # # # # # == Kokoonpano == * Satanic Tyrant Werewolf – laulu ja kaikki soittimet * Lord War Torech – kitarat == Arvostelut == * Imperiumi: 8½/10Satanic Warmaster – Strength and Honour Viitattu 11.12.2022. == Lähteet == == Aiheesta muualla == * * Luokka:Vuoden 2001 albumit Luokka:Vuoden 2001 esikoisalbumit Luokka:Satanic Warmasterin albumit
Investor

thumb|Investor AB:n pääkonttori Tukholmassa (Arsenalsgatan 8). Investor AB on ruotsalainen sijoitusyhtiö. Se on perustettu vuonna 1916, ja sitä on alusta asti hallinnut Wallenbergin suku. Yhtiö omistaa merkittäviä osuuksia lukuisissa ruotsalaisissa yrityksissä. Sen pääkonttori sijaitsee Tukholmassa, toimitusjohtajana toimii Börje Ekholm sekä hallituksen puheenjohtajana Jacob Wallenberg. Vuonna 2019 yhtiöllä oli yhteensä 92 kokopäivätyöntekijää. Sillä on toimistot Tukholman lisäksi New Yorkissa ja Palo Altossa.https://www.investorab.com/about-investor/ == Omistukset == Yhtiön tärkeimmät omistukset 31.12.2008 luetellaan alla (suluissa osuus osakkeista ja osuus äänivallasta). *ABB (7,3% / 7,3%) *Atlas Copco (16,6% / 22,3%) *Astra Zeneca (3,6% / 3,6%) *AB Electrolux (12,7% / 28,8%) *L. M. Ericsson (5,1% / 19,4%) *Husqvarna AB (15,4% / 28,8%) *Saab AB (19,8% / 38%) *SEB (20,7% / 21,1%) Vuonna 2019 yhtiö listaa keskeisiksi omistuksikseen pörssiyhtiöissä: ABB, Astra Zeneca, Atlas Copco, Electrolux, Epiroc, Ericsson, Husqvarna, Nasdaq, Saab, SEB, Sobi ja Wärtsilä. Lisäksi sillä on tytäryhtiö Patricia Industries, joka omistaa kokonaan tai osittain tytäryhtiöt: Aleris, BraunAbility, Grand Group, Laborie, Mölnlycke, Permobil, Piab, Sarnova ja Vectura. Investor omistaa 23 prosenttia EQT-sijoitusrahastosta. ===Tytäryhtiöt=== *Mölnlycke Health Care *Aleris *Grand Hôtel / Vectura ==Lähteet== == Aiheesta muualla == * Viralliset sivut Luokka:Ruotsalaiset sijoitusyhtiöt Luokka:OMX Stockholm 30 -indeksi Luokka:Ruotsalaiset pörssiyhtiöt Luokka:OMX Nordic 40 -indeksi Luokka:Wallenberg-sukuun liittyvät yritykset
Ð

__notoc__ Ð (ð) eli eth on kirjain, joka kuuluu islannin ja fäärin kielten aakkosiin. Se on myös Ruotsissa puhuttavan älvdalskan aakkosissa. Ð kuului myös muinaisenglannin ja muinaisnorjan kieliin. Sitä ei pidä sekoittaa kirjaimeen D ja poikkiviiva: Đ/đ (iso U+0110; pieni U+0111), jota käytetään eteläslaavilaisissa kielissä, saamelaiskielissä ja vietnamissa eikä Retrofleksineen D:hen: Ɖ/ɖ, jota käytetään kansainvälisessä foneettisessa aakkostossa. Keskiajalla sitä käytettiin Skandinaviassa, mutta se korvautui yhdistelmällä dh ja myöhemmin pelkkä d. Islannin kielessä ð vastaa soinnillista dentaalifrikatiivia (ð), kuten "th" englannin sanassa them. Islannin aakkosissa se on viidentenä, D:n ja E:n välissä. Pieni ð ei koskaan esiinny ensimmäisenä kirjaimena. Fäärin kielessä ð on konsonantti, jolla ei ole omaa äännearvoaan, vaan ääntämys vaihtelee. Kirjain ð ei koskaan esiinny ensimmäisenä kirjaimena. Pientä eth-kirjainta ð käytetään Kansainvälisessä foneettisessa aakkostossa soinnillisen dentaalifrikatiivin symbolina. (Soinnittoman symboli on "θ".) Ethin voi kirjoittaa suomalaisella monikielisellä näppäimistöllä yhdistelmällä AltGr(d). ==Katso myös== * D ja poikkiviiva * Retrofleksinen D ==Aiheesta muualla== Kuinka kirjoittaa thorn ja eth oikein (eng) Archive.org D
Sudbury

Sudbury voi tarkoittaa ainakin seuraavia: * Sudbury, virallisesti Greater Sudbury, kaupunki Ontariossa, Kanadassa * Sudbury, paikkakunta Derbyshiressä, Englannissa * Sudbury, paikkakunta Suffolkissa, Englannissa * Sudbury, Lontoon kaupunginosa Brentin ja Harrow’n kaupunkipiireissä * Sudbury, paikkakunta Massachusettsissa, Yhdysvalloissa * Sudbury, paikkakunta Vermontissa, Yhdysvalloissa * Sudbury-kraatteri, suuri meteoriittikraatteri Ontariossa, Kanadassa * Simon Sudbury (k. 1381), Canterburyn arkkipiispa, Lontoon piispa ja Englannin lordikansleri.
Mark Z. Danielewski

Mark Z. Danielewski (s. 5. maaliskuuta 1966) on yhdysvaltalainen kirjailija. Danielewskin esikoisteos House of Leaves ilmestyi vuonna 2000. Kirja kertoo talosta, joka on sisäpuolelta suurempi kuin ulkoapäin. Teoksesta tuli kulttikirja ja se on käännetty useille kielille. == Elämä == Danielewskin isä oli puolalainen elokuvaohjaaja Tad Danielewski. Isän työn vuoksi perhe matkusteli Afrikassa, Intiassa, Espanjassa ja Sveitsissä. Mark Danielewskin sisar, Annie Decatur (Ann) Danielewski tunnetaan Poe-nimisenä rockmuusikkona. Danielewski opiskeli ensin kirjallisuutta Yalen yliopistossa ja myöhemmin latinaa Kalifornian yliopistossa, Berkeleyssä. Valmistuttuaan hän vietti vuoden Pariisissa. Palattuaan Yhdysvaltoihin hän opiskeli elokuva- ja televisioalaa Los Angelesissa ja osallistui Jacques Derridasta kertovan elokuvan tekoon. House of Leavesin kirjoittaminen kesti kymmenisen vuotta. == Teokset == * House of Leaves, 2000 * The Whalestoe Letters, 2000 * The Fifty Year Sword, 2005 * Only Revolutions, 2006 == Aiheesta muualla == * http://www.themodernword.com/review_house_of_leaves.html * http://markzdanielewski.info/reader.html * Luokka:Yhdysvaltalaiset kauhukirjailijat Luokka:Yhdysvaltalaiset kirjailijat Luokka:Vuonna 1966 syntyneet Luokka:Elävät henkilöt
House of the Dead

House of the Dead on vuonna 2003 valmistunut kauhuelokuva, joka on elokuvaversio samannimisestä pelistä. Elokuvan on ohjannut Uwe Boll. Elokuva kertoo opiskelijoista, jotka ovat kutsuttu pienelle saarelle juhlimaan. Pian he huomaavat että saarella asustaa zombieita. Nuoret pakenevat pieneen mökkiin, jossa saaren salaisuudet alkavat paljastua. == Näyttelijät == Luokka:Zombielokuvat Luokka:Vuoden 2003 yhdysvaltalaiset elokuvat Luokka:Videopeleihin pohjautuvat elokuvat Luokka:Uwe Bollin ohjaamat elokuvat
Tanumshede

Tanumshede on Tanumin kunnan keskustaajama Ruotsissa. Se on Unescon maailmanperintökohde kalliopiirrostensa takia. Pohjoismaiden suurin pronssikautinen kalliopiirroskohde löytyi Tanumista vuonna 1972. Sen nimi on Vitlyckehäll. Kaiken kaikkiaan Tanumissa on noin 3 000 kalliopiirrosta noin sadalla kivipinnalla. Ne sijaitsevat 25 kilometriä pitkällä muinaisrannalla, joka on ollut vuonon rantakallioita pronssikaudella. Maalaukset ovat ainutlaatuisia, koska niiden aiheet ovat monipuolisia (ihmisiä, eläimiä, aseita, veneitä ja muita aiheita) ja koska ne on maalattu ilmeisen lyhyen ajan kuluessa. Niistä saadaan tietoa pronssikauden eurooppalaisten elämästä ja uskomuksista.Rock Carvings in Tanum Unesco ==Väestönkehitys== == Lähteet == ==Aiheesta muualla== Luokka:Ruotsin kuntien keskustaajamat *
Heltta

Heltta on helttasienten, kuten haperoiden ja rouskujen, lakkien alapinnassa sijaitseva lisääntymiseen tarvittavien itiöiden kehittymispesäke. == Aiheesta muualla == Luokka:Sienten morfologia
Nunnatasku

Nunnatasku (Oenanthe pleschanka) on kivitaskua muistuttava varpuslintu, jonka kuvaili ja nimesi Ivan Lepjohin vuonna 1770. == Koko ja ulkonäkö == Linnun pituus on 14–16½ cm ja paino keskimäärin noin 18–20 g, eli se on kivitaskun kokoinen. Vanha juhlapukuinen koiras on helppo tuntea värityksensä perusteella: sen selkä, siivet, naama ja kurkku ovat mustat. Niska, päälaki ja vatsapuoli valkeat sekä pyrstössä on kivitaskumainen mustavalkea kuviointi. Naaras ja nuori lintu ovat päältä harmaita ja alta vaaleita. Vanhoilla linnuilla on täydellinen sulkasato kesällä, nuorilla vain osittainen.Lars Svensson 1997: Euroopan varpuslinnut - sukupuolen ja iän määritys. - Lintutieto. Jyväskylä. == Esiintyminen == Nunnataskun pääasiallinen esiintymisalue on Keski-Aasia. Euroopassa sitä tavataan Mustanmeren pohjoispuolella ja Tonavan suiston tuntumassa. Kyproksella elää kyproksentasku (O. cypriaca), jota aikaisemmin pidettiin nunnataskun alalajina. Euroopan populaation koko on 64 000–270 000 yksilöä. Satunnaisia havaintoja on tehty muun muassa Suomessa, jossa laji on tavattu yli 30 kertaa. Suomen ensihavainto tehtiin 19.10.1979 Lemlandin Lågskärillä. Viime vuosina laji on havaittu joitakin kertoja vuosittain. Laji talvehtii Itä-Afrikassa. == Elinympäristö == Nunnatasku asuu vuorten karuilla rinteillä ja kivikkoisilla ylängöillä. == Lisääntyminen == Pesä on tavallisesti maakolossa, kiven alla tai rakennuksessa. Munia on 4–6, joita naaras hautoo 2 viikkoa. Poikaset jättävät pesän 13–14 päivää vanhoina. == Ravinto == Ravintona ovat pääasiassa maassa liikkuvat selkärangattomat, joskus myös kasvillisuudessa elävät selkärangattomat. == Lähteet == == Aiheesta muualla == * Kauppinen, Sakari ym. 1986: Nunnatasku Oenenthe pleschanka tavattu Suomessa*. – Lintumies 1.1986 s. 33–34. LYL. * Laine, Lasse J. 1986: Nunnatasku Oenanthe pleschanka Hangossa*. – Lintumies 1.1986 s. 34–36. LYL. Luokka:Kivitaskut
Itiöemä

Itiöemä on sienen maanpäällinen osa, jossa sen itiöt kehittyvät ja jonka avulla itiöt leviävät. Itiöemä on yksi vaihe sienen elämänkaaresta, josta suurin osa on sienirihmaston kasvua. Puhekielessä sienellä tarkoitetaan usein juuri pelkkää itiöemää, vaikka se onkin vain sienen lisääntymiselin. == Itiöemätyypit == ===Pileaattinen=== Pileaattinen sieni on alustastaan ulkoneva lakillinen itiöemä. Pileaattisessa itiöemässä voidaan erottaa toisistaan yläpinta, reuna ja alapinta. Halkileikkauksessa näkyvät malto ja sen alla itiölava eli vaikkapa pillikerros. Pileaattisen itiöemän muotoa käytetään apuna etenkin kääpien tunnistuksessa: *jalallinen, jalka joko lakin reunaan kiinnittynyt tai keskinen *viuhkamainen (esimerkiksi tervakääpä) *kellomainen (esimerkiksi kellokääpä) *kaviomainen (esimerkiksi vanha taulakääpä) *kiilamainen (esimerkiksi vanha kantokääpä) *laakea (esimerkiksi lattakääpä) *hyllymäinen (esimerkiksi pinovyökääpä) *typäkkä eli nykerömäinen (esimerkiksi pikireunakääpä) *kynsimäinen (esimerkiksi lapakääpä) *munuaismainen (esimerkiksi pökkelökääpä) *sykerömäinen (esimerkiksi silkkivyökääpä) Kasvumuoto voi vaihtua saman sienilajin sisällä riippuen kasvuolosuhteista ja itiöemän iästä. ===Resupinaattinen=== Resupinaattisessa itiöemässä itiömalto syntyy suoraan kasvualustan pinnalle pinnanmyöteisesti ja itiöt sijaitsevat itiöemän yläpinnalla tai reunoissa. Resupinaattisessa itiöemässä itiölavan ja kasvualustan välissä on ohut pohjamalto. Jotkut resupinaattiset sienet muodostavat pseudopileuksia. ===Puoliresupinaattinen=== Puoliresupinaattiset itiöemät ovat pileaattisen ja resupinaattisen välimuotoja eli niissä on pileaattisia osia, mutta suuri osa itiöemästä kasvaa alustanmyötäisesti. == Lähteet == Luokka:Sienitiede Luokka:Sienten morfologia
Lemmikki (lehti)

Lemmikki oli varhaisnuorille suunnattu, vuosina 1990–2014 ilmestynyt eläinharrastuslehti. Se ilmestyi 12 kertaa vuodessa. Lehdessä kerrottiin lemmikkien kanssa harrastamisesta ja annettiin hoito- ja hankintaohjeita. Lemmikki-lehdessä kerrottiin myös julkisuuden henkilöistä ja heidän lemmikeistään. Lehdessä oli sarjakuvia, kuukauden kilpailu ja ristikko. Lehteä julkaisi Yhtyneet Kuvalehdet, myöhemmältä nimeltään Otavamedia. Ensimmäinen päätoimittaja oli Hannele Willberg. Vuoden 2009 tammikuussa päätoimittajana aloitti Ville Kormilainen ja vuoden 2012 lokakuussa Elli Mäkilä. Lemmikki uudistui huhtikuussa 2012 koko perheen lehdeksi. Sen julkaiseminen omana lehtenään lopetettiin joulukuussa 2014. Vuonna 2015 saman julkaisijan Koululainen-lehden vuosittaista ilmestymiskertojen määrää lisättiin neljällä, kun alettiin julkaista Lemmikki-Koululainen-nimisiä erikoisnumeroita. == Lähteet == Luokka:Suomalaiset harrastelehdet Luokka:Suomalaiset nuortenlehdet
Georg Nikolaus Nissen

Georg Nikolaus Nissen (22. tammikuuta 1761 Haderslev, Tanska – 24. maaliskuuta 1826 Salzburg) oli tanskalainen diplomaatti ja kirjailija. Hänet tunnetaan Wolfgang Amadeus Mozartin elämäkerran kirjoittajana. Nissen meni vuonna 1809 naimisiin Mozartin lesken Constanzen kanssa ja pääsi käyttämään lähteinään muun muassa Mozartin perheen alkuperäistä kirjeenvaihtoa. == Elämä == Georg Nikolaus Nissen oli kauppias Jens Nissenin ja Anna Elisabeth Nissenin (omaa sukua Zoëga) poika. Äiti Anna oli vaikutusvaltaisesta suvusta, joka polveutui italialaisesta, Veronasta 1570 Mecklenburgin kautta Schleswigiin muuttaneesta aatelismiehestä. Opiskeltuaan lakia Kööpenhaminan yliopistossa 1778–1781 Nissen meni töihin setänsä Georg Zoëgan johtamaan Kööpenhaminan pääpostikonttoriin. Vuonna 1791 hän aloitti diplomaattiuransa ja tuli 1793 lähetystösihteeriksi Tanskan Wienin lähetystöön. Viimeistään 1798 hän asui Mozartin lesken Constanzen talossa. Nissen ja Constanze menivät naimisiin 26. kesäkuuta 1809 Bratislavassa. Pariskunta muutti 1810 Kööpenhaminaan, jossa Nissen työskenteli sensorina ja valtioneuvostossa. Vuosina 1820–1824 aviopari matkusteli Saksassa ja Italiassa ja asui vuodesta 1821 Wienissä, jossa he aloittivat Mozartin elämäkerran kirjoittamisen. He käyttivät lähteenään Constanzen muistitiedon lisäksi Mozartin perheen alkuperäistä kirjeenvaihtoa. Kirjeenvaihto oli osittain puutteellista, sillä Constanze oli tuhonnut joukon Mozartin isän Leopoldin kirjeitä. Leopold oli aikanaan vastustanut kiivaasti poikansa ja Constanzen (omaa sukua Weber) liittoa. Teos jäi kesken Nissenin kuollessa 1826, ja hänen leskensä viimeisteli sen yhdessä lääkäri Johann Heinrich Feuersteinin ja Berliinin Generalmusikdirektor Gaspare Spontinin kanssa. Breitkopf & Härtel julkaisi Mozartin elämäkerran Leipzigissa 1828. thumb|Nissenin hautakivi Salzburgissa. Nissenin kuulumista aatelissäätyyn ei ole dokumentoitu, ja jotkut historioitsijat pitävät sitä Constanzen keksintönä. Georg Nikolaus Nissen ei itse koskaan kutsunut itseään nimellä ”kreivi von Nissen”. Nissen on haudattu Salzburgiin, ja hänen hautakivensä (jossa hänestä on maininta ”Mozartin lesken aviomies”) on säilynyt. Luokka:Tanskalaiset kirjailijat Luokka:Vuonna 1761 syntyneet Luokka:Vuonna 1826 kuolleet Luokka:Tanskalaiset diplomaatit‎